42. ΒΑΣΙΛΙΚΟΝ ΔΙΑΤΑΓΜΑ της 26/27 Φεβρ. 1953 Περί συγχωνεύσεως της Εθνικής Τραπέζης της Ελλάδος και της Τραπέζης Αθηνών δια συστάσεως νέας Ανωνύμου Τραπεζιτικής Εταιρείας. Έχοντες υπ’ όψει το άρθρ. 10 του υπ’ αριθ. 2292/1953 Νόμου «περί συγχωνεύσεως Ανωνύμων Τραπεζιτικών Εταιρειών» και τας διατάξεις του Νομ 5261/1931, προτάσει του Υπουργικού Συμβουλίου και μετά γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρον μόνον.-Αι εν Αθήναις εδρεύουσαι Ανώνυμοι Ελληνικαί Τραπεζιτικαί Εταιρείαι υπό την επωνυμίαν «Εθνική Τράπεζα της Ελλάδος Α.Ε.» και «Τράπεζα Αθηνών Α.Ε.» συγχωνεύονται, συνιστωμένης δια του παρόντος νέας Ανωνύμου Τραπεζιτικής Εταιρείας, υπό την επωνυμίαν «Εθνική Τράπεζα Ελλάδος και Αθηνών Α.Ε.» με έδραν τας Αθήνας, σκοπόν την ενέργειαν των εργασιών των συγχωνευομένων Τραπεζών, διάρκειαν 50 ετών και υπό τους ακολούθους όρους: 1.To μετοχικόν κεφάλαιον της νέας Εταιρείας αποτελούμενον εκ του συνόλου του ενεργητικού και παθητικού των συγχωνευομένων Εταιρειών, ορίζεται εις δραχ. 223.190.100.000 και διαιρείται εις 30.366 μετοχάς, ονομαστικής αξίας εκάστης δραχ. 7.350.000. 2.Μέτοχοι της δια του παρόντος συνιστωμένης ως άνω Ανωνύμου Τραπεζιτικής Εταιρείας, καθίστανται αυτοδικαίως οι μέτοχοι των συγχωνευομένων Τραπεζών, η δε σχέσις των μετοχών των τελευταίων τούτων προς την μετοχήν της νέας Ανωνύμου Τραπεζιτικής Εταιρείας, ορίζεται ως εξής: μία μετοχή της νέας Εταιρείας ανταλλάσσεται με μίαν μετοχήν της Εθνικής Τραπέζης της Ελλάδος Α.Ε. ή με 12,05 μετοχάς της Τραπέζης Αθηνών Α.Ε. 3.Το Διοικητικόν Συμβούλιον της συνιστωμένης διά του παρόντος Ανωνύμου Τραπεζιτικής Εταιρείας αποτελείται εκ του Διοικητού ως Προέδρου και εξ’ οκτώ κατ’ ελάχιστον και δεκαέξ κατ’ ανώτατον όριον μελών, η δε Διοίκησις αυτής αποτελείται εκ του Διοικητού και ενός Υποδιοικητού. 4.Ως μέλη του πρώτου Διοικητικού Συμβουλίου της συνιστωμένης δια του παρόντος Ανωνύμου Τραπεζιτικής Εταιρείας ορίζονται επί τριετεί θητεία οι εξής: Μακαριώτατος Σπυρίδων Βλάχος, Νικ. Τρικούπης, Περ. Ιωαννίδης, Γεωργ. Μπαλής, Δημ. Λεβίδης, Κάρολος Αρλιώτης, Μαρ. Λάσκαρις, Ιων. Σακελλίων, Τριαντ. Κεραμμυδάς, Γεωργ. Παπαδημητρακόπουλος, Σταύρος Βλάχος, Παύλος Καλλιγάς, Αναστ. Στουπάθης, Κίμων Βουρλούμης, Π. Σφακιανάκης και Γεωργ. Πολογεώργης, Διοικητής δε αυτής και Πρόεδρος του Διοικητικού Συμβουλίου επί τη αυτή θητεία ορίζεται ο κ. Κων. Ηλιάσκος. 12.Θ.δ.41 Εθνική Τράπεζα της Ελλάδος Εθνική Τράπεζα της Ελλάδος 12.Θ.δ.42-44 5.(Κατηργήθη αφ’ ης εδημοσιεύθη δια του άρθρ. 2 Ν.Δ. 3504/1956 ανωτ. σελ. 120,5.) 6.Το καταστατικόν της συνιστωμένης Εταιρείας όπερ θα περιέχει εκτός των ανωτέρω διατάξεων και πάσαν άλλην διάταξιν σχετικήν με την σύστασιν, λειτουργίαν και διάλυσιν της δια του παρόντος συνιστωμένης Εταιρείας, θέλει συνταχθή συμφώνως προς τας διατάξεις του Νόμου περί Ανωνύμων Εταιρειών και της κειμένης εν γένει νομοθεσίας. 7.Μέχρι της δημοσιεύσεως του Καταστατικού το ως άνω Διοικητικόν Συμβούλιον ασκεί τας υπό της κειμένης νομοθεσίας παρεχομένας εις το Διοικητικόν Συμβούλιον της Ανωνύμου Εταιρείας εξουσίας. 